Ja, din arbejdsgiver kan bruge GPS til at lokalisere køretøjer anvendt af dig og dine kolleger i arbejdstiden, for eksempel for at kunne overvåge transport af personer eller varer, ligesom overvågning efter omstændighederne kan være begrundet i hensynet til de ansattes sikkerhed.
Det er en forudsætning for GPS-overvågning, at du og dine kolleger får information om overvågningens formål og omfang og om anvendelsen af de indsamlede oplysninger, inden GPS-overvågningen etableres.
Din arbejdsgiver må ikke overvåge chaufførens adfærd eller opholdssted. Virksomheden skal sørge for, at de indsamlede oplysninger ikke viderebehandles på en måde, der er uforenelig med de formål, som de oprindeligt blev indsamlet til.
Hvis privat brug af et køretøj er tilladt, skal arbejdsgiveren sørge for, at du har mulighed for at slukke GPS-overvågningen, hvis køretøjet anvendes i privat.